د کندهار زون د سفر راپور موضوع: د نشراتی فعالیتونو ارزونه ارزونه کوونکی: عرفان الله شرفزوی د اطلاعاتو او نشراتو رئیس او ارشاداحمد محرابی د آرشیف مدیر نیټه:۲۰۲۲/۱۲/۲۶ د اطلاعاتو او نشراتو ریاست د ترتیب شوی پلان او د افغانی سرې میاشتې ټولنې د محترم مقام د منظوری په اساس د کندهار زون د نشراتی فعالیتونو د ارزونې سفر د اطلاعاتو او نشراتورئیس عرفان الله شرفزوی او د نشراتی موادو د آرشیف مدیر ارشاداحمد محرابی په ګډون پیل شو. د دې سفر په ترڅ کې د نشراتی لوحو، د نشان نصب ، بیرغونه ، له ټولنیزو رسنیو څخه استفاده او د ویدیو او مستنداتو جوړولو څخه ارزونه وشوه چې په لاندې شکل ذکر شوی دی. لوحې: ۱-د کندهار زون د ریاست لوحه موجود نه وه ځکه چې د کندهار نمایندګی ریاست او د کندهار زون ریاست یوځای په یوه حویلی کې دی نو د نمایندګی د رئیس د مخالفت په اساس د زون د ریاست لوحه موجود نه وه او د مرکز هدایت په دې باره کې نه وه عملی شوی (د کندهارد زون د نشراتو مدیر وویل چې د نمایندګی رئیس او د زون رئیس خپل منځ کې جلسه ونیوله او د جلسې په پای کې یې تنها د نمایندګی د لوحې په شتون پریکړه وکړه)د نشراتو مدیر ته لارښونه وشوه چې دا لوحې باید جوړې او نصب شی. ۲-د کندهار نمایندګی څخه په ۱۰ کیلو متری کې د حاجی نقیب الله په چوک کې د افغانی سرې میاشتې ټولنې د کندهار د نمایندګی او د لیونتون لوحه موجود وه او هم د لیونتون د مخې د سرک د سر لوحه موجود وه او مشکل یې نه درلوده. او همدا رنګه د لیونتون د تعمیر د سر لوحه او د دروازې د سر لوحه موجود وې. ۳-د کندهار د زون ریاست د دروازې د مخې لو حه او د تعمیر د سر لوحه نه درلوده او په دې اړه جدی غوښتنه او لارښونه وشوه چې باید دا لوحې ولګول شی . ۴-د زون ریاست ته نږدې د سرک په سر د کندهار زون او د کندهار نمایندګی لوحې موجود وی خو په لوحو کې د ریاست خوا ته د ویکتور علامې نه وی او د اصلاح غوښتنه یې وشوه. ۵- په لارو او چوکونو کې د کندهار د نمایندګی د آدرس لوحې موجود وې خو د زون لوحې موجود نه وې او د نشراتو مدیر وویل چې د زون د لوحو لپاره بودیجه نه لرو او ددې مشکل د حل لپاره لارښونه ورته وشوه چې مرکز ته پیشنهاد وکړی او بودیجه ورته په نظرکې ونیسی. ۶- د کندهار په مرستون کې د دروازې د سر لوحه، د دروازې د مخې د آدرس لوحه او د مرستون د تعمیر د سر لوحې موجود وې او کوم مشکل یې نه درلوده. ۷- د کندهار د دریمې ناحیې بشپړ روغتیایی مرکز د دروازې د سر لوحه موجود وه او ددروازې د مخې د آدرس لوحه موجود نه وه چې د دروازې د مخې د لوحې په لګولو ورته لارښونه وشوه. ۸- د کندهار د دریمې ناحیې بشپړ روغتیایې مرکزد مراجعینو د انتظارپه ځای کې د افغانی سرې میاشتې ټولنې د فعالیتونو د نشراتو لپاره سکرین لګول شوی وه او د افغانی سرې میاشتې ټولنې نشرات پکې نشریدل خو دغه وخت نوکوړی سکرین فلج وه او د بیرته فعالیدو لپاره ورته لارښونه وشوه. د نشراتو مدیر باید په مهمو لارو او په ښار کې د آدرس لوحې او نشراتی لوحې ولګوی. د افغانی سرې میاشتې ټولنې د ملاتړ نښان ۱-د کندهار د زون او نمایندګی د وسپنې څخه جوړ شوی حمایوی نښان موجود نه ول چې ددې نښانونو په اړه لازمې سپارښتنې د زون د نشراتو مدیر ته و شوې او ددې نښانونو د سم جوړولو او نصبولو غوښتنه وشوه. ۲- د موټرو، تعمیرونو او د فترونو لوګو ګانې پخوانی وې او په نوی دیزاین کې نه وې جوړې شوې او زیاترو یی مشکلات درلودل او د نوی دیزاین د نښان د جوړولو لارښونه د نشراتو مدیر ته وشوه. ۳- د زون او نمایندګی کارمندانو د افغانی سرې میاشتې ټولنې حمایوی نښان نه درلود او له عامو خلکو سره یی توپیر نه کیده. او ددې نښان د لګولو لپاره لاروښونه ورته وشوه. بیرغونه: ۱-د زون او نمایندګی غټ بیرغونه ډیر وخت نه وه بدل شوی او ډیر زاړه شوی ول او دبیرغونو د نوی کولو لپاره د نشراتو مدیر ته لارښونه وشوه. ۲- د دفترونو د میز د سر بیرغونه موجود نه ول او د نشراتو مدیر وویل چې دا بیرغونه موږ ته هیڅ نه دی را رسیدلی او موږ سره نشته چې د مرکزی دفتر له خوا باید ورته ولیږل شول. ۳- د کندهار مرستون د دروازې د سر بیرغونه بیخی ډیر زاړه شوی ول او ډیر وخت نه و تبدیل شوی چې ددې بیرغونو د بیا نوی کیدو لارښونه وشوه. ۴- د کندهار مرستون د دفترونو د میز د سر بیرغونه نه ول موجود او د کندهار مرستون په اجراییه مدیریت کې د سرې میاشتې غټ بیرغونه موجود خو غیر منظم ایښودل شوی ول منظم او ترتیب شول. ۵-ټول کارمندان د زون مربوط، د نمایندګیو ریاستونه ، د زون ریاست، آمران او عمومی مدیران باید په خپلو میزونو باندې ۲۰ په ۳۰ سانتی کې بیرغونه په منظم ډول کیږدی. ۶- بنرونه ، جلسې او ورکشاپونه باید د زون د نشراتو د مدیر له خوا جوړې او چاپ شی. ۷- رنګونه، شکل او فونت په بنرونو کې باید د نښان د لارښونې مطابق وی. د زون د نشراتو د مدیر ارزونه: ۱-د نشراتو مدیر د نمایندګیو د لوحو څخه هیڅ معلومات نه درلوده چې دا یوه ستره نیمګړتیاوه او لارښونه ورته وشوه چې باید د ټولو نمایندګیو معلومات ولری. ۲- د زون د نشراتو مدیر مجلې او جریدې په خپل وخت مربوطه نمایندګیو ته رسول. ۳- د نشراتو مدیر د زون اړوند فعالیتونه ،انځورونه، ویدیوګانې او راپور په خپل وخت سره مرکز ته رسول. له ټولنیزو رسنیو څخه استفاده: له ټولنیزو رسنیو او دیجیتلی نشراتو څخه استفاده باید فعال کړل شی، دکندهار زون د نشراتو محترم مدیر د ټولو مربوطه نمایندګیو فعالیتونه بعد له لاسته روړلو تصحیح کړی او بیرته یې ورته ولیږی او همدا رنګه ټول فعالیتونه په ټولنیزو رسنیو کې خپاره کړی. په درناوی